Polisie maak gru-vonds onder bed | Maroela Media
Kapt. Stephen Thakeng, woordvoerder van die polisie, het gesê Masepetlele Williams het Dinsdagmiddag sy suster, Maditaba Setsetse, as vermis by die polisie aangemeld. Volgens Thakeng het Setsetse se familie vermoed haar kêrel sal weet waar sy haar bevind.
"Die kêrel is deur polisiebeamptes by sy huis gaan haal en na die polisiestasie geneem vir ondervraging. Twee konstabels het daarna teruggery na sy plakkershuis in die Ithoballe informele nedersetting in Monyakeng om die huisie te deursoek," het hy gesê.
Volgens Thakeng het die polisiebeamptes 'n slegte reuk in die huis waargeneem en besluit om die bed te skuif. "Hulle het die mat onder die bed ook verwyder en daar 'n vlak graf gesien. By nadere ondersoek is die liggaam van 'n vrou, wat later deur familielede as Setsetse uitgeken is, in die graf gevind."
Die man is in hegtenis geneem op 'n aanklag van moord. Die motief vir die moord is nog nie bekend nie.
Deesdae is dit 'n "hobby" om iemand te vermoor, want dit gebeur elke liewe dag. Hoop hy sit tot hy roes in die tronk.